Hopneri Maja

Lastevanemate kool - I rühm
2024-04-01 19:00 - 20:00 (Europe/Tallinn) | Hopneri maja, Raekoja plats 18, Tallinn, Eesti
Loeng vene keeles: „Edasilükkamine. Kuidas lõpetada toimingute edasilükkamist hiljemaks?“. Lektor: Jelena Parfjonova, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

«Giraffe Royal» luuleline kabaree
2024-03-30 19:00 - 20:30 | Hopneri maja, Raekoja plats 18, Tallinn, Eesti
Maailma pantomiimi ja klounitraditsioonide legendid, tunnustatud tänavateatri ja tantsu meistrid uues kõlalises võtmes!!!
“Luuleline kabaree” vene keeles.
KEVAD!!! ARMASTUS!!! ELU!!! on meie kohtumise teemad…
www.theatre.ee
Uksed avatakse kell 18:30, algus kell 19:00, kestus 1 tund ja 30 minutit.
Vanusepiirang 14+

Osta pilet

Rahvusvahelise jutuvestmise päeva kontsert "Kevad tuleb metsast"
2024-03-30 17:00 - 20:00 | Hopneri maja, Raekoja plats 18, Tallinn, Eesti
Jutuvestja Polina Tšerkassova kutsub suurele kevadisele kontserdile, mis on pühendatud RAHVUSVAHELISELE JUTUVESTMISE PÄEVALE. Sel ajal räägitakse lugusid üle terve maailma ning Tallinnas toimub hurmav muinasjuttude pidu, mida loob teile jutuvestja ja muusik Polina Tšerkassova.
“Kevad tuleb metsast” on eriliste keskkonnateemaliste, inspireerivate ja maagiliste muinasjuttude kontsert. Polina räägib lugusid, mida ta tõi endaga kaasa gruusia mägedest ja eesti metsadest, kus looduse vägi, loomade ja lindude keeled segunevad kauni muusikaga ning oma õnne leiavad vaid need, kes ei ole seda pingeliselt otsinud.
17:00 vene keeles
19:00 eesti keeles
Kontsert toimub Diele saalis, mille sissepääs on Vanaturu kael 3.
Soovitatav vanus: alates 5 kuni 99 eluaastat
Kohtade arv on väga piiratud!

Osta pilet

Looduslugu hiliskeskaegses kunstis: taimed
2024-03-27 18:00 - 19:30
Looduslike objektide realistlik kujutamine kuulus 15. ja 16. saj kunstiliste arengute juurde, millele aitas kaasa paremale elujärjele jõudnud Euroopa keskklassi – õukonnafunktsionäride, linnakodanike ja maarahva soov kunsti kaudu välja paista. Kunstnike seisukohalt oli see paljuski meistrioskuste demonstratsioon.
15. sajandil ei hinnatud religioosseid maale enam niivõrd kullatud tausta järgi, kuivõrd kunstniku osavuse järgi see muuga, näiteks maastikuga asendada. Kunstnik pidi mõtlema sellele, milline on vaataja vastuvõtt ja kasutama kujutamisviisi, mis muudaks maali säravaks, visuaalselt meeldejäävaks ja emotsionaalselt liigutavaks. Publik vajas vaimsete praktikate juures, näiteks Kristuse ja Neitsi Maarja elu kesksete episoodide üle mõtisklemiseks visualiseerivat abi. Samas ei olnud publik valge leht, kelle mõttes loo või pühakute kujutised iseenesest muljet avaldasid, vaid aktiivne sisemise visualiseerimise institutsioon.
Reformatsioonieelses kunstis oli palju kristliku pilditraditsiooni väliseid argielu ideid ja praktikaid kajastavaid sümboleid, sealhulgas taimi. Need kujundid võisid pärineda pildilisest, kirjalikust või suulisest traditsioonist ning loodusega seotud praktikatest. Objekti tähenduseni jõudmise eelduseks on selle ikonograafilise meetodi lähtepunktiks olev bioloogiline ja kultuuriline identifitseerimine. Koos poeetilise metafoori funktsiooniga rõhutavad need religioosse narratiivi teatud olulisi detaile. Narratiivi detaili ja kujundi seos võib tekkida tänu objekti omadustele. Määravaks on kujutatud objekti suhe inimesega ning objekti esinemise tõenäosus narratiivi tegevusele või selle ajale vastavas maastikus.
Lektor Ülle Sillasoo

Osta pilet

Ukulele kursus Hopneri Majas VÄLJAMÜÜDUD
2024-03-25 18:00 - 19:30, 2024-03-11 18:00 - 19:30, 2024-02-26 18:00 - 19:30, 2024-02-12 18:00 - 19:30 | Hopneri maja, Raekoja plats 18, Tallinn, Eesti
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates jaanuarist alustab Hopneri Majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6. korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Tunnid kestavad 1,5h
Kursuse tunniplaan:

tund 29.01 kell 18:00
tund 12.02 kell 18:00
tund 26.02 kell 18:00
tund 11.03 kell 18:00
tund 25.03 kell 18:00
tund 08.04 kell 18:00

Kursusel õpime:

Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika

Ukulele õppe eesmärk:

Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada

Kursuse lõpetaja oskab ja suudab saata lihtsamaid laule õpitud akordidel, mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur, kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Lavastus "Kes tappis trükkal Lackneri"
2024-03-24 19:00 - 21:00, 2024-03-23 19:00 - 21:00, 2024-03-22 19:00 - 21:00 | Hopneri maja, Raekoja plats 18, Tallinn, Eesti
Oktoober 1865. Tallinn on vagune linnake, kus elavad kenad ja viisakad inimesed.
Äkki tapetakse oma kodus, Pikal tänaval, metsikul moel härra Lackner, vanima ja suurima trükikoja tegevjuht, lugupeetud seltskonnategelane. Röövmõrv? Või siiski mitte?
Uurimise käigus hargneb lahti hoopis üllatavaid asjaolusid, mis kogu loole teise vaatenurga annavad.
Prokurör on raske valiku ees – avalik arvamus ja uurimise tulemused ei astu siin loos päris ühte jalga. Kuid avalik arvamus on hirmuäratavalt nõudlik.
Loone Otsa näidend on kirjutatud Tallinnas 1865 aastal tõestisündinud loo ainetel. See kohtulugu äratas suurt tähelepanu ja jõudis mitmetesse trükiväljaannetesse ning mõned aastad hiljem ka Preisimaal välja antavasse väljaandesse „Uus pitavaal. Kogumik kõigi maade kõige huvitavamaid kriminaallugusid vanemast ja uuemast ajast“.
Väljaandjate huvidele vastavalt valiti avaldamiseks esijoones need juhtumid, mida oli käsitletud kirjandusteostes, ning mis olid alust andnud paljude rahvajuttude tekkimisele või saanud laialdase kajastuse osaliseks. Lackneri lugu sai aluseks esimesele eesti röövlijutule.
Muidugi on Ajateatri lavaversioonis ruumi omajagu fantaasial.
„Trükkal J. W. Lackneri tapmine“ avaldati Loomingu Raamatukogus 1975. aastal.
Autor: Loone Ots
Lavastaja: Anne Velt
Kunstnik: Liina Tepand
Muusikaline kujundaja: Anne Velt
Helikujunduse teostus: Ago Niglas
Valguskunstnik: Teet Orupõld
Etenduse juht: Anna Liisa Eerik
Näitlejad: Grete Konksi, Katrin Tuuksam, Mart Toome(Tallinna Linnateater), Martin Kõiv esitavad kokku 11 rolli.
Etendust mängitakse vanas kaupmehemajas, just sellises, millises võis aset leida ka see tõestisündinud mõrvalugu Tallinnas 19. sajandil.

Osta pilet

Kevad kõnnib...
2024-03-20 20:07 - 20:37
KEVAD KÕNNIB…..
20. märtsil
….JA TEEB PEATUSE KELL 20.07 Hopneri Maja pisikeses kaunis hoovis.
Kirjanik Veronika Kivisilla esitab oma luuletusi ja mõtteid kevadest
Südame soojendamiseks kaunist sõna ja nina soojendamiseks kuuma vürtsjooki.
Tasuta
Koostöös Kodulinna Majaga

Seenioride ülikool - venekeelne grupp
2024-03-20 15:00 - 16:00, 2024-03-06 15:00 - 16:00, 2024-02-21 15:00 - 16:00
Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Seenioride ülikool - eestikeelne grupp
2024-03-20 12:00 - 13:00
Seekordne seenioride ülikool toob kuulajateni teema: „Arbujad – luuletajad: eesti luule tuum ja keele säsi“
Lektoriks on luuletaja ja kunstiloolane Enn Lillemets.

Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Lastevanemate kool - II rühm
2024-03-18 19:00 - 20:00 | Hopneri maja, Raekoja plats 18, Tallinn, Eesti
Loeng vene keeles: „Vanematest eraldumine. Lõpetamata separatsiooni tunnused“. Lektor: Jelena Parfjonova, psühholoog.
Hopneri Maja lastevanemate kool on ellu kutsutud, et olla toeks lapsevanematele, soodustada positiivseid ja hoolivaid suhteid vanemate ja laste vahel. Aitame vanematel arendada efektiivseid toimetulekustrateegiaid laste käitumisprobleemide ja arenguküsimuste korral.
Aitame vähendada vanemlikku stressi ja tugevdada perede toimetulekut.
Tule ja saa osa loengutest, mis aitavad sul saada teadlikumaks ja oskuslikumaks lapsevanemaks!
Loengud toimuvad vene keeles esmaspäeviti algusega kell 19:00 Hopneri Majas.

Emakeelepäeva kontsert
2024-03-14 19:00 - 20:30
Kutsume teid tähistama emakeelepäeva koos
Eesti Teaduste Akadeemia nais- ja meeskooriga
Vahetekste loeb Indrek Koff
Dirigendid Andrus Siimon, Igor Nikiforov, Tõnis Sarap ja Viktor Kostjuk
Klaveril Margot Salumets

Hopneri maja suures saalis kell 19.00
Sissepääs prii

Naistepäevakontsert "Sulle kõik nüüd ütlen.."
2024-03-08 19:00 - 20:30 | Hopneri maja, Raekoja plats 18, Tallinn, Eesti
Oma kõige kaunimale publikule teevad tänukummarduse Rene Soom, Priit Volmer ja pianist Tarmo Eespere Rahvusooperist “Estonia”.
Kõlavad kaunimad lood Eesti ooperisolistide esituses.
Pilet vaid 15€

Osta pilet

Tallinna Tantsuklubi Hopneri Majas
2024-03-06 19:00 - 22:45, 2024-02-21 19:00 - 22:45, 2024-02-07 19:00 - 22:45
NB! Vahetusjalanõud on kohustuslikud!
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse 2 korda kuus kolmapäeviti, et tantsulustida.
Tantsuklubi eestvedajad on Leanne Barbo ja Jaan Sarv
Pääse 5/ 7€

Osta pilet

Seenioride ülikool - eestikeelne grupp
2024-03-06 12:00 - 13:00
Naistepäeva eel kutsume seeniorid kuulama kontserti “Huumor sõnas, muusikas ja pildis”.
Esineb meelejahutaja ja õhtujuht Artur Raidmets.
Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Loeng koos degusteerimisega „Picasso seitse muusat“
2024-03-05 18:00 - 20:00
5. märtsil 2024.a. kell 18.00 toimub Hopneri Maja kaminasaalis naistepäeva puhul Maaja Gundjajeva loeng „Picasso seitse muusat“, millega kaasneb hispaania veinide degusteerimine.
Kunstiõhtu käigus vaatleb Maaja Gundjajeva legendaarse kunstniku loometeed läbi armusuhete prisma ja räägib kuidas iga muusa mõjus kunstniku loomingule. Oli ju Pablo Picasso mitte ainult üks kõige kuulsamatest ja produktiivsematest XX sajandi kunstnikest, vaid ka mees, kelle pärast naised läksid arust ära. Räägime samuti muusade saatusest peale kunstnikust lahkumist: kes ei suutnud elada ilma Picassota, kes kaotas mõistuse, kes aga suutis elada pika ja õnneliku elu. Saame teada, kes muusadest ja miks on see kuulus „nuttev naine“ ja mis peamine, mõistame, miks Pablo Picassot nimetatakse XX sajandi geniaalseks kunstnikuks.
Peale Maaja Gundjajeva esinemist jätkub õhtu hispaania veinide tutvustamisega. Tallinna tuntud sommeljee Juri Brattšik firmast Bestwine räägib hispaania veinidest ja nõustab kuidas edaspidi tunda end märksa kindlamalt hispaania veinide stellaaži ees või kui teile on restoranis toodud veinikaart.
Räägime hispaania kunsti ajaloo köitvatest sündmustikest ja degusteerime kvaliteetset hispaania veini.
Loeng on vene keeles.
Maaja Gundjajeva on lõpetanud Essexi Ülikooli Suurbritannias. On töötanud kuraatorina Narva Muuseumi Kunstigaleriis ning kunstiteadlasena Essexi krahvkonna riiklikus arhiivis ja Firstsite Kaasaegse Kunsti Galeriis (Suurbritannia).
Pileteid saab osta Piletilevist. Piletiinfo: roman.ljagu@hopnerimaja.eu

Osta pilet

Kevadkontsert Trio OMA Band
2024-03-01 19:00 - 20:30 | Hopneri maja, Raekoja plats 18, Tallinn, Eesti
Esinevad Marina Štšigorets-Sokolova saksofonil, Olga Marenkova klaveril ja Aleksandr Smirnov tšellol.
Piletimüük fienta.com.

Kohtumine kunstnik Aet Ollisaarega näitusel "Jõgi voolab ikka edasi"
2024-02-29 17:00 - 19:00 | Hopneri maja, Raekoja plats 18, Tallinn, Eesti
Näitust tutvustavad Aet Ollisaar ja näituse kujundaja Madis Liplap, üritusel musitseerib kandlel Tuule Kann.
Näitus Hopneri majas toob vaataja ette valiku Aet Ollisaare viimaste loomingust, väljapanekus on nii gobelääne kui materjalide ja objektide mõjul sündinud emotsionaalseid improvisatsioone.
Mis on see, mis muudab mõned hetked elus oluliseks ja meeldejäävaks, kui samas nii palju sellest, mida teen või näen, kaob viiv hiljem olematusse? Miks on just need unustatud ja kasutusest välja jäänud esemed nii tugeva mõjuga, et tundub, nagu need oleksid osa minust?
Keset igapäevast tööd ja kiirustamist on hea võtta vahel aega ja mõelda, mis on kestnud üle ja läbi erinevate aegade. Olulised kohtumised, mällu sööbinud hetked, silme ette kerkivad eredad valguslaigud – kõik see, mis tuleb ikka ja jälle meelde. Näitusele valitud tööd on väljavõtted autori visuaalsest päevikust, avades läbi värvi ja materjali elu muutlikku palet. Juhuslikuna näiv detail, ootamatu kujund, heledast tumedasse muutuv koloriit, struktuur ja peegeldus – kõik muutub ja teiseneb. Ometi räägib iga töö ühte lugu, millel pole hetkel ei algust ega lõppu. Kõige selle taustal on miski, mis jääb alati muutumatuks. Jõgi voolab ikka edasi.
Näitus on publikule avatud sündmuste ajal kuni 15. aprillini.
www.aetollisaar.com

Juhan Uppini lõõtspillikontsert EESTI VALSS
2024-02-21 19:00 - 20:15
Vabariigi muusik, Teppo lõõtspillimängija Juhan Uppin mängib sellel, Eesti sünnipäevale pühendatud kontserdil oma lemmiklugusid- valsse, aga muidugi ka kõiki teisi ilusaid rahvalikke palu.
2023 aastal pärjati Juhan Uppin Aasta pärimusmuusiku ja aasta uusfolk artisti tiitliga.
Kontsert saab rahvalik, rahvuslik ja pidulik. Palju õnne Eestile sünnipäevaks!

Osta pilet

Seenioride ülikool - eestikeelne grupp
2024-02-21 12:00 - 13:00
Sel korral on meie seeniorid oodatud kuulama loengut “Tõde ja väljamõeldis filmis “Viimne reliikvia”: kaader kaadri haaval”.
Lektor kultuuriajaloolane ja filosoofiadoktor Heiki Haljasorg.
Seenioride ülikoolil on käimas üheteistkümnes hooaeg.
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

Geel- ja sojavahaküünalde õpituba
2024-02-17 12:00 - 14:30
Õpitoas tegutseme küünlageeli ja sojavahaga. Õpime selgeks erinevad valatud küünalde tehnikad ja -võimalused, samuti sojavaha ja geeli värvimise ja lõhnastamise.
Kaunistuseks kasutame mineraalseid lisandeid – liiva, pärleid, klaaskuule, teokarpe, kivikesi, et tulemus oleks ohutu ja tulekindel.
Õpitoas valmivad vormi valatud geelküünal ja vahaküünal.
Kõik tööks vajalikud küünlavormid, vahendid ja materjalid on hinna sees.
Juhendab Helen Orav, Roheline Vihmavari ökopood

Osta pilet

Mõdu valmistamise koolitus Hopneri majas
2024-02-16 18:00 - 20:00 | Hopneri maja, Raekoja plats 18, Tallinn, Eesti
Mõdu on tõenäoliselt maailma vanim alkohoolne jook ning ka Eesti aladel olnud aastasadade eest populaarne. Avastame 9. veebruari õhtul üheskoos, kuidas omal ajal mõdu valmistati ning mõtleme, mis maitsega võis olla kunagine viikingite lemmikjook. Jutuajamise juurde paneme käärima mõdu ja õpime, kuidas seda ise kodus valmistada. Iseenesest ei ole tegu keerulise joogiga, sest koostisosadeks on vaid vesi, mesi ja pärm, kuid nende koostisosadega saab palju mängida ning lisada juurde ka teisi koostisosi marjadest kuni vürtsideni.
Lisaks mõdu ajaloo ning valmistamisega tutvumisele, saame ülevaate mõdu tänapäevast ja tulevikusuundadest. Kuuleme, mis on erinevate stiilide nagu braggot ja melomel nimede taga ning mis suundades on liikumas tänapäeval tegutsevad sajad modernsed mõdukojad.
Mõdude ajalugu ja tänapäeva tuleb meile tutvustama Eesti esimese modernse mõdukoja looja, Nöösker. Nööskeri meeskond rajas Järvamaale, Roosna-Allikule mõdukoja, milles toodavad limiteeritud kogustes erinevate põnevate maitsetega moodsaid mõdusid.

Osta pilet
